
Els 12 prompts
	#
	Prompt
	Bloc

	1
	Dissenyar una dinàmica de grups
	Sales de grup

	2
	Redactar l'enunciat de l'exercici
	Sales de grup

	3
	Preparar els avisos i els temps
	Sales de grup

	4
	Preparar l'ordre del dia
	Notes i actes

	5
	Convertir notes desordenades en acta
	Notes i actes

	6
	Extreure els acords i les tasques
	Notes i actes

	7
	Trobar contingut repartit per Teams
	Trobar

	8
	Proposar etiquetes per a un equip
	Trobar

	9
	Triar el format de la sessió
	Decidir

	10
	Configurar les notificacions del mòbil
	Decidir

	11
	Saber si et cal Teams Premium
	Decidir

	12
	Diagnòstic del teu ús avançat
	Revisió



Com fer servir aquest document
Dotze prompts per a les funcions avançades de Teams: sales de grup, notes de reunió, transcripció, etiquetes i decisions de format. Copia'ls, substitueix el que hi ha entre claudàtors i envia'ls.
	On escriure'ls
	Per a què

	Copilot Chat
	La majoria: preparar, dissenyar i decidir

	Copilot del canal
	Quan treballes sobre una conversa concreta

	Copilot de la reunió
	Amb la reunió acabada i transcrita



	Un requisit que condiciona la meitat d'aquest document: Copilot NO pot resumir una reunió que no s'ha transcrit. Si no vas activar la transcripció abans de començar, aquella informació no existeix enlloc i no hi ha manera de recuperar-la. Activa-la sempre al principi i avisa els assistents.



	I una nota per a qui fa formació: Els tres primers prompts estan pensats per a qui dinamitza sessions: dissenyar una dinàmica de grups, redactar-ne l'enunciat i preparar els avisos. Si no fas formació, comença pel bloc 2.




	SALES DE GRUP
Preparar la dinàmica abans d'obrir-les



	1
	Dissenyar una dinàmica de grups
A Copilot Chat



	Estic preparant una sessió de [DURADA] sobre [TEMA] amb
[NOMBRE] persones.

Vull fer una dinàmica en sales de grup de Teams.

Proposa'm:
- Quants grups i de quantes persones
- Quant temps a les sales i quant al plenari
- Què ha de produir cada grup concretament
- Com es posa en comú després, sense que sigui avorrit

Tingues en compte que treballen en línia i que ningú vol
una dinàmica que s'allargui.



	Exemple emplenat:
Estic preparant una sessió de 4 hores sobre Microsoft 365 amb 16
persones.

Vull fer una dinàmica en sales de grup de Teams sobre com
organitzarien els fitxers del seu equip.

Proposa'm quants grups, quant temps a les sales i al plenari, què ha
de produir cada grup i com es posa en comú després.



Quan: Quan prepares una sessió i vols que la gent treballi, no que escolti.
Què esperar: Un disseny concret amb temps. El punt de «què ha de produir cada grup» és el que evita que les sales siguin una xerrada.

	2
	Redactar l'enunciat de l'exercici
A Copilot Chat



	Redacta l'enunciat d'un exercici per fer en sales de grup.

Tema: [TEMA]
Temps disponible: [MINUTS]
Persones per grup: [NOMBRE]
El que han de produir: [RESULTAT ESPERAT]

Requisits:
- Màxim 60 paraules: han de poder llegir-lo en 20 segons
- Que digui clarament què han de fer i què han de portar al plenari
- Sense introduccions ni context: van directes a la feina

Dona-me'l en un format que pugui enganxar al xat de la sala.



	Exemple emplenat:
Tema: decidir on hauria de viure cada tipus de fitxer del vostre
equip.
Temps disponible: 10 minuts.
Persones per grup: 4.
El que han de produir: una llista de 5 tipus de fitxer amb on
l'ubicarien (OneDrive o SharePoint) i per què.



Quan: Just abans d'obrir les sales. Un enunciat llarg es llegeix a mitges i el grup perd cinc minuts.
Què esperar: Un text breu per enganxar. El límit de 60 paraules és deliberat: l'enunciat es llegeix en pantalla petita.

	3
	Preparar els avisos i els temps
A Copilot Chat



	Vaig a obrir sales de grup de [MINUTS] minuts en una sessió
de formació.

Prepara'm:
- L'anunci que enviaré a totes les sales quan quedin 2 minuts
- Què hauria de dir en veu alta abans d'obrir-les
- Què hauria de dir just al tornar al plenari

Tot molt breu: són avisos, no discursos.

Digue'm també quan hauria d'entrar jo a les sales i quan no.



	Per què importa el darrer punt:
Qui organitza no pot estar a dues sales alhora. Mentre visites un
grup, no sents el que passa als altres.

Si entres massa aviat, interromps; si no entres mai, no saps si un
grup s'ha encallat. El criteri que et doni Copilot és un punt de
partida, però la decisió final és teva.



Quan: Abans de la sessió, per no improvisar els avisos amb tothom esperant.
Què esperar: Tres textos curts i un criteri de supervisió. L'avís dels dos minuts és el que evita tallar converses a mitges.


	NOTES I CONSTÀNCIA
Que la reunió serveixi per a alguna cosa



	4
	Preparar l'ordre del dia
A Copilot Chat



	Tinc una reunió de [DURADA] sobre [TEMA] amb [QUI].

Prepara'm un ordre del dia per posar a les notes de la reunió.

Requisits:
- Màxim 4 punts
- Cada punt amb el temps que li dedicaria
- Que quedi clar què s'ha de DECIDIR i què només s'informa
- Una línia final amb el que ha de sortir de la reunió

Si creus que aquesta reunió podria ser un correu, digue-m'ho.



	Exemple emplenat:
Tinc una reunió de 30 minuts sobre el tancament dels materials del
curs amb l'equip de formació i la coordinadora del client.

Prepara'm un ordre del dia per posar a les notes de la reunió: màxim
4 punts, cada punt amb el temps, i que quedi clar què s'ha de decidir
i què només s'informa.



Quan: Abans de convocar. Escriure-ho a les notes fa que la gent arribi sabent de què es parla.
Què esperar: Un ordre del dia curt. L'última instrucció és seriosa: de vegades la resposta correcta és no fer la reunió.

	5
	Convertir notes desordenades en acta
A Copilot Chat



	T'enganxo les notes que he pres durant una reunió. Estan
desordenades i escrites de pressa.

Converteix-les en una acta amb aquesta estructura:
- Assistents, si es poden deduir
- Temes tractats
- Decisions preses
- Tasques pendents, amb qui i per quan
- Temes que han quedat oberts

No afegeixis res que no estigui a les notes. Si alguna cosa no
queda clara, posa-hi «pendent de confirmar».

NOTES:
[ENGANXA AQUÍ LES TEVES NOTES]



	Exemple del que enganxaries:
NOTES:
materials - falta bloc sharepoint, marta diu q divendres
aula: projector?? preguntar a coordinació
inscrits 18 confirmats, poden ser 20
decidit: edge no firefox (pestanyes)
jordi mira licencies copilot alumnes -- urgent
següent reunió dimecres?



Quan: Just en acabar la reunió, mentre encara recordes el context i pots corregir.
Què esperar: Una acta estructurada. La instrucció de no afegir res és la que evita que t'inventi acords que no hi va haver.

	6
	Extreure els acords i les tasques
Al Copilot de la reunió



	D'aquesta reunió, extreu NOMÉS dues coses:

1. Les decisions preses, amb qui les va prendre
2. Les tasques pendents, amb responsable i data si es va dir

No em resumeixis la conversa: vull només això.

Per a cada punt, indica el moment de la reunió d'on surt.
Si alguna tasca no té responsable clar, marca-la com a
«sense assignar».



	Requisit indispensable:
La reunió ha d'haver estat TRANSCRITA. Els subtítols en directe no
serveixen: no es desen.

Si no vas activar la transcripció, aquest prompt no tindrà res amb
què treballar, per molt que la reunió s'hagi gravat.



Quan: Just després d'una reunió transcrita. És el prompt que converteix una reunió en feina concreta.
Què esperar: Dues llistes netes. El «sense assignar» és el més valuós: detecta les tasques que van quedar en l'aire.


	TROBAR I ORGANITZAR
Contingut i persones



	7
	Trobar contingut repartit per Teams
A Copilot Chat



	Busca a tots els meus equips, canals i xats de Teams tot el
relacionat amb [TEMA].

Digue'm:
- On està cada cosa: equip, canal o xat
- Un resum del que hi ha, en 3 frases
- Si hi ha contingut duplicat en llocs diferents

Si alguna cosa està en un xat privat i hauria d'estar en un canal,
adverteix-me'n.



	Exemple emplenat:
Busca a tots els meus equips, canals i xats de Teams tot el
relacionat amb la preparació del curs de Microsoft 365.

Digue'm on està cada cosa, un resum en 3 frases i si hi ha contingut
duplicat. Si alguna cosa està en un xat privat i hauria d'estar en
un canal, adverteix-me'n.



Quan: Quan un tema s'ha anat parlant en llocs diferents i ja no saps on està cada peça.
Què esperar: Un mapa del tema. L'última instrucció converteix una cerca en un diagnòstic d'organització.

	8
	Proposar etiquetes per a un equip
A Copilot Chat



	Al meu equip de Teams som [NOMBRE] persones amb rols diferents:
[DESCRIU ELS ROLS].

Proposa'm un màxim de QUATRE etiquetes de Teams per poder
mencionar subconjunts sense avisar tothom.

Per a cadascuna: el nom i qui hi aniria.

Digue'm també si creus que amb un equip d'aquesta mida les
etiquetes no aporten res.



	Exemple emplenat:
Al meu equip de Teams som 14 persones amb rols diferents: 5
formadors, 3 de coordinació, 4 de suport tècnic i 2 de direcció.

Proposa'm un màxim de QUATRE etiquetes de Teams per poder mencionar
subconjunts sense avisar tothom. Per a cadascuna: el nom i qui hi
aniria.



Quan: En equips de més de deu persones amb rols diferenciats.
Què esperar: Una proposta curta i, potser, un «no et calen». En equips petits les etiquetes són més feina que benefici.


	DECIDIR
Abans de configurar res



	9
	Triar el format de la sessió
A Copilot Chat



	Vull organitzar una sessió en línia amb aquestes
característiques:

- Assistents: [NOMBRE]
- Han de participar o només escoltar: [QUÈ]
- Durada: [QUANT]
- Objectiu: [QUÈ VOLS ACONSEGUIR]

Digue'm quin format de Teams em convé: una reunió normal, un
seminari web o un esdeveniment en directe.

Explica'm què guanyo i què perdo amb cadascun, i adverteix-me si
algun requereix llicència addicional.



	Exemple emplenat:
Vull organitzar una sessió en línia amb aquestes característiques:

- Assistents: 18 persones
- Han de practicar amb les eines durant la sessió
- Durada: 4 hores
- Objectiu: que acabin sabent fer servir Teams i SharePoint

Digue'm quin format de Teams em convé i què guanyo i perdo amb
cadascun.



Quan: Abans de convocar una sessió gran. Triar malament el format es paga durant tota la sessió.
Què esperar: Una recomanació amb compensacions. L'avís de llicència evita prometre un format que no tens.

	10
	Configurar les notificacions del mòbil
A Copilot Chat



	Tinc Teams al mòbil i el problema és que
[EN REBO MASSA / SE M'ESCAPEN COSES / EM SONA FORA D'HORES].

Proposa'm una configuració concreta:
- Què hauria d'activar i què desactivar
- Com diferenciar els canals crítics de la resta
- Com evitar que em soni fora de l'horari laboral

Dona'm els passos per canviar-ho a l'aplicació mòbil.



	Exemple emplenat:
Tinc Teams al mòbil i el problema és que em sona tot a qualsevol
hora, inclosos caps de setmana, i he acabat desactivant-ho tot. Ara
se m'escapen coses urgents.

Proposa'm una configuració concreta i els passos per canviar-ho a
l'aplicació mòbil.



Quan: La primera setmana amb Teams al mòbil, quan ja saps què et molesta.
Què esperar: Una configuració raonada i els passos. Copilot no canvia els ajustos: te'ls indica.

	11
	Saber si et cal Teams Premium
A Copilot Chat



	Vull saber si necessito Teams Premium o si amb Teams estàndard
en tinc prou.

El que faig amb Teams és: [DESCRIU-HO]

Digue'm:
- Quines de les funcions que faig servir ja estan incloses
- Què em donaria Premium que ara no tinc
- Si val la pena en el meu cas concret

I aclareix-me una cosa: Teams Premium i Copilot són el mateix?



	Exemple emplenat:
El que faig amb Teams és: reunions d'equip, formacions en línia amb
sales de grup, gravació i transcripció de sessions, i compartició de
fitxers amb clients externs.

Digue'm quines funcions ja estan incloses, què em donaria Premium i
si val la pena en el meu cas.



Quan: Quan veus una funció amb etiqueta de Premium i no saps si val la pena demanar-la.
Què esperar: Una comparació aplicada. L'última pregunta aclareix la confusió més habitual: són dues llicències diferents.


	REVISIÓ
Aprofites el que ja tens?



	12
	Diagnòstic del teu ús avançat
A Copilot Chat



	Analitza com faig servir Teams i digue'm quines funcions avançades
NO estic aprofitant.

Concretament, mira si faig servir:
- Transcripció a les reunions
- Notes de reunió
- Etiquetes per mencionar grups
- Pestanyes als canals

Per a cada cosa que no faci servir, digue'm què hi guanyaria
en el meu cas concret i quant em costaria començar.

Prioritza'n UNA per començar aquesta setmana.



	Per què demanar-ne una de sola:
Aquestes funcions no es fan servir per desconeixement, no per
dificultat. Una llista de deu coses per millorar no la aplica ningú;
una de sola, amb el guany concret explicat, sí.



Quan: Al final del bloc avançat, o quan portes uns mesos amb Teams i intueixes que no li treus partit.
Què esperar: Un diagnòstic i una prioritat. La pregunta de «quant em costaria començar» és la que fa que t'hi posis.


Què NO pot fer Copilot en aquest bloc
	No pot...
	Però sí...

	Crear ni obrir sales de grup
	Dissenyar-te la dinàmica i redactar-ne l'enunciat

	Assignar persones a les sales
	Recomanar-te la mida i el repartiment dels grups

	Activar la transcripció
	Recordar-te que és imprescindible i on s'activa

	Resumir una reunió sense transcripció
	Res: si no hi ha transcripció, no hi ha informació

	Crear etiquetes
	Proposar-te quines i qui hi aniria

	Canviar les notificacions del mòbil
	Dir-te exactament quins ajustos tocar

	Contractar Teams Premium
	Dir-te si et cal i què guanyaries



	El límit que de veritat et bloquejarà: La transcripció. No és una limitació de Copilot sinó de la realitat: si no es va transcriure, aquella conversa no existeix en cap lloc que es pugui consultar. Cap prompt d'aquest document ho arregla a posteriori.



	La rutina que val la pena adoptar: Activar transcripció i notes en TOTES les reunions que importin, encara que després no les facis servir. El cost és de cinc segons i la diferència, entre tenir acta i no tenir-ne.



Tres idees per treure'n profit
	Idea
	Per què funciona

	Prepara abans, no improvisis
	Els prompts 1, 2, 3 i 4 es fan el dia abans, no en directe

	Demana-li que no afegeixi res
	A les actes és crític: evita acords inventats

	Demana-li què NO fa falta
	«Si aquesta reunió podria ser un correu, digue-m'ho»



	I el de sempre: Revisa el que et doni. En una acta generada a partir d'una transcripció és fàcil que atribueixi una decisió a qui la va comentar en comptes de a qui la va prendre. Abans d'enviar una acta a l'equip, llegeix-la sencera.



	Sobre aquest document: Prompts de Copilot per a les funcions avançades de Teams. Complementa el manual de Teams avançat. Aubay Consultoria IT — Barcelona — 2026.

